*OSNOVNA ŠKOLA JULIJA BENEŠIĆA, ILOK*

*TRG SV. IVANA KAPISTRANA 1, ILOK*

*KLASA: 011-03/25-01/01*

*URBROJ: 2196-76-01-25-01*

*U Iloku, 31.03.2025. godine*

***Procjena postojećeg stanja i analiza rizika***

***u Osnovnoj školi Julija Benešića, Ilok***

*U Iloku, ožujak 2025. godine*

*Temeljem točke 6. Protokola o kontroli ulaska i izlaska u školske ustanove ( Ministarstvo znanosti, obrazovanja i mladih, Zagreb od 2.1.2025. godine ) i članka 1. Odluke o imenovanju Školskog sigurnosnog tima u Osnovnoj školi Julija Benešića, Ilok ( KLASA: 602-01/25-01/14, URBROJ:2196-76-01-25-01 od 07. siječnja 2025. godine ), Školski sigurnosni tim Osnovne škole Julija Benešića, Ilok dana 31. ožujka 2025. godine donio je*

***Procjenu postojećeg stanja i analizu rizika***

***u Osnovnoj školi Julija Benešića, Ilok***

***I.***

*S ciljem osiguravanja veće sigurnosti u Osnovnoj školi Julija Benešića, Ilok (u daljnjem tekstu: Škola ), zaštite učenika i svih radnika Škole te prevencije mogućih situacija povećanog rizika, Školski sigurnosni tim donio je Procjenu postojećeg stanja i analize rizika u Osnovnoj školi Julija Benešića, Ilok koju čine sljedeći podaci:*

1. *Opći podaci Škole*
2. *Podaci o objektima*
3. *Podaci o postojećem sigurnosnom stanju*
4. *Analiza rizika sa zaključkom*

***II.***

*Temeljem ove Procjene izradit će se Plan mjera sigurnosti i zaštite u Osnovnoj školi Julija Benešića, Ilok i Protokol za postupanje u kriznim situacijama.*

 *Za Školski sigurnosni tim*

 *Predsjednik*

 *Miroslav Bošnjak, prof.*

1. ***Opći podaci Škole***

|  |  |  |
| --- | --- | --- |
| *Red.**br.* | *Naziv podatka* | *Opis podatka* |
| *1.* | *Naziv* | *Osnovna škola Julija Benešića, Ilok* |
| *2.* | *Sjedište i adresa* | *Trg sv. Ivana Kapistrana 1, 32236 Ilok* |
| *3.* | *OIB* | *94751573218* |
| *4.* | *MB* | *30307855* |
| *5.* | *Šifra u MZOM* | *16-426-001* |
| *6.* | *Djelatnost* | *Osnovno obrazovanje*  |
| *7.* | *Broj razrednih odjela* | *17* |
| *8.* | *Ukupan broj učenika* | *242* |
| *9.* | *Broj djelatnika* | *59* |

1. ***Podaci o objektima Škole***

*Osnovna škola Julija Benešića, Ilok svoju djelatnost obavlja kao javnu službu u:*

1. *objektu školske zgrade koja se sastoji od podruma, prizemlja, međukata i prvog kata;*
2. *vanjske učionice u sklopu školske zgrade*
3. ***Objekt školske zgrade***
4. *Podrum*

*U podrumu se nalaze školski sanitarni čvorovi za učenike, radni prostor za domara, kotlovnica i skladišni prostor.*

*Nasuprot ulazu u školu nalazi se stepenište koje vodi u podrum i ondje se nalaze kotlovnica, skladišni prostor i radni prostor za domara. Ondje se također nalazi još jedan izlaz iz škole. Sanitarni čvor za učenike se nalazi u drugom dijelu podruma, a pristup je omogućen stepeništem koje se nalazi u lijevom hodniku glavnog hola.*

1. *Prizemlje*

*U prizemlju se nalazi sedam učionica, tri kabineta, kuhinja, blagovaonica, knjižnica, porta, dvorana, svlačionica, sanitarni čvor za učenike, garderobni prostor.*

*Na ulazu u školu s desne strane se nalazi porta. Hodnik s desne strane čini garderobni prostor za učenike te vodi u tri učionice i knjižnicu. U ravnini sa ulazom u školu prije stubišta desno nalazi se dvorana, a ravno se nalazi garderobni prostor, svlačionica i sanitarni čvor.*

*S lijeve strane glavnog hodnika nalazi se nekoliko stepenica koje vode u manji hodnik koji broji četiri učionice, kuhinju, blagovaonicu i tri kabineta. Ondje se također nalazi stubište koje vodi u podrum i na prvi kat.*

1. *Međukat*

*Na međukat se penje stubištem koji se nalazi u ravnini s ulazom u školu. Na međukatu se nalazi jedna svlačionica, sanitarni čvor za učenike, ured računovođe, tajnika, ravnatelja, arhiva i sanitarni čvor za djelatnike.*

1. *Prvi kat*

*Na prvi kat se učenici penju stubištem iz lijevog manjeg hodnika u prizemlju. Na prvom katu nalazi se šest učionica, tri kabineta, zbornica, sanitarni čvor za djelatnike, spremište za spremačice te uredi stručne službe. Na prvi kat se također može doći glavnim stubištem koje se nalazi u ravnini s ulazom u školu. To stubište vodi direktno do ureda stručne službe, zbornice, sanitarnih čvorova i spremišta za spremačice.*

1. *Tavanski prostor*
2. ***Vanjska učionica u sklopu školske zgrade***

*Vanjska učionica smještena je u dvorišnom dijelu škole te se do nje može doći lijevim hodnikom na kraju kojega se nalaze vrata vanjske učionice. Ona je namijenjena nastavnim aktivnostima na otvorenom. Prostor je opremljen klupama, stolovima prilagođenima radu na zraku. Učionica je ograđena dodatnom ogradom kako bi se osigurala sigurnost učenika i omogućilo nesmetano odvijanje nastave.*

1. ***Podaci o postojećem sigurnosnom stanju***

|  |  |  |  |  |  |
| --- | --- | --- | --- | --- | --- |
| *Potrebne mjere zaštite* | *Provodi li se predviđena mjere zaštite* | *Iznos potrebnih financijskih sredstava za realizaciju mjere* | *Jesu li osigurana financijska sredstva* | *Tko osigurava financijska**sredstva* | *Opaska* |
| *Nadzor ulaza/izlaza u objekt školske zgrade* | *Da, putem dežurnih radnika škole* | *U sklopu redovne plaće* | *Da* | *Ministarstvo znanosti, obrazovanja i mladih* | *Privremeno se provodi u sklopu radne obveze* |
| *Nadzor ulaza/izlaza u sportsku dvoranu* | *Ne postoji mogućnost fizičke zaštite u vidu dežurnih radnika. Ulaz dopušten samo učenicima i djelatnicima škole* |  |  |  | *Učenici u dvoranu ulaze u pratnji učitelja TZK koji potom zaključava ulazna vrata dvorane* |
| *Nadzor ulaza/izlaza u knjižnicu*  | *Ne postoji mogućnost fizičke zaštite u vidu dežurnih radnika i ulaz dopušten samo učenicima i djelatnicima škole* |  |  |  | *Knjižnica je smještena unutar školskog objekta, a pristup knjižnici moguć je samo učenicima i djelatnicima*  |
| *Zaključavanje svih ulaznih vrata u objektu školske zgrade* | *Da* | *-* | *-* | *-* | *Spremači* |
| *Prilagodba ulaznih vrata – zamjena brava* | *Da* | *-* | *Da* | *Osnivač* |  |
| *Postavljanje zvona na ulazu u objekt školske zgrade* | *Da* | *-* | *-* | *-* | *-* |
| *Zaštitna dvorišna ograda* | *Da* | *-* | *-* | *-* | *-* |
| *Sustav video nadzora* | *Da* | *-* | *-* | *-* | *-* |
| *Jesu li upoznati učenici s Protokolom MZOM* | *Da* |  |  |  |  |
| *Jesu li upoznati roditelji o Protokolu MZOM* | *Da* |  |  |  |  |
| *Jesu li upoznati radnici s Protokolom MZOM* | *Da* |  |  |  |  |
| *Jesu li postavljeni brojevi žurnih službi na vidnim/dostupnim mjestima* | *Da* |  |  |  |  |
| *Je li propisan način ulaska roditelja i stranaka u školu* | *Da* |  |  |  |  |
| *Provodi li se dosljedno propisani način ulaska roditelja i stranaka u školu* | *Da* |  |  |  |  |
| *Osvjetljenje na vanjskim dijelovima zgrade* | *Da* |  |  |  |  |
| *Plan evakuacije i vježbe* | *Da* |  |  |  |  |

1. ***Analiza rizika sa zaključkom***

*Na temelju postojećeg sigurnosnog stanja, škola je implementirala niz mjera zaštite s ciljem očuvanja sigurnosti učenika i djelatnika. Nadzor ulaza i izlaza u školske prostore provodi se putem dežurnih radnika, dok je ulaz u specifične prostore poput sportske dvorane i knjižnice odgovornost učitelja i drugih školskih djelatnika. Iako se kod dvorane i knjižnice ne provodi fizička zaštita s dežurnim osobljem, učitelji i knjižničar osiguravaju da učenici ulaze samo uz njihovu pratnju, čime se osigurava kontrolirani pristup.*

*Ulazna vrata školske zgrade zaključavaju se prema potrebi, uz pomoć spremača. Uvedena je prilagodba vrata zamjenom brava čime se dodatno povećala sigurnost škole. Dvorišna ograda i sustav video nadzora dodatno osiguravaju školu i njene prostore od neželjenih ulaza i vanjskih prijetnji.*

*Škola također usklađuje provođenje mjera sigurnosti s Protokolom Ministarstva znanosti, obrazovanja i mladih (MZOM) s kojim su upoznati svi učenici, roditelji i radnici škole, čime se jamči pravovremeno informiranje svih dionika. Na vidnim mjestima postavljeni su brojevi žurnih službi, a propisan je i dosljedan način ulaska roditelja i drugih stranaka u školu koji se provodi kako bi se minimizirali rizici.*

*Predsjednica Školskog odbora: Ravnatelj školske ustanove:*

*/ Kristina Čobanković, mag.prim.educ. / / Miroslav Bošnjak, prof. /*